# Анна Томова-Синтова

### от Уикипедия, свободната енциклопедия

Анна Томова-Синтова българска певица
Родена: | 22 септември 1944 Стара Загора, България

Анна Томова-Синтова е българска оперна певица (сопран), родена на 22 септември 1944 в Стара Загора.

## [редактиране] Биография

Синтова започва своя музикантски път още от 6-годишна, взимайки уроци по пиано. Десет години по-късно печели първото си национално отличие като певица, поради което е приета в Софийската консерватория. Взема уроци при проф. Златев-Черкин и сопраното Катя Спиридонова. Там се дипломира по специалностите оперно пеене и пиано. По време на церемонията по дипомирането си тя изпълнява ролята на Татяна от операта на Чайковски „Евгени Онегин“.

Веднага след това Синтова е поканена в оперното студио на Залцбургската опера, където през 1967 прави своя първи професионален дебют като Абигейл от вердиевата опера „Набуко“. От тогава тя постепенно започва да разширява репертоара си с главните роли в „Мадам Бътърфлай“, „Травиата“, „Трубадур“, „Отело“, „Мамон Льоско“, „Дон Джовани“ и „Арабела“. Повечето от тези роли тя разучава с помощта на музикалния директор на операта проф. Паул Шмиц, студент на Рихард Щраус. По това време тя започва концертите и записите си с оркестъра „Гевандхаус“ под диригентството на Курт Масур. През 1971 печели златни медали на певческите конкурси в София и в Рио де Жанейро.

През 1972 Анна Томова-Синтова е поканена да работи за Нацоналната опера на Германия в Берлин. Там тя продължава да разширява репертоара си с оперни роли в „Сватбата на Фигаро“, „Така правят всички“, „Адриан и Наксос“, „Аида“, „Тоска“, „Кавалерът на Розата“, „Евгени Онегин“ и др. Първата й международна изява (извън Германия) е през 1973 в Париж в Реквиема на Верди, а няколко месеца след това пее в „Отело“ във Виена.

През 1973 гласът на Синтова бива чут от прочутия диригент Херберт фон Караян на изпълнението й в световната премиера на операта „De temporum fine comoedia“ от Карл Орф на Летния фестивал в Залцбург. Веднага след това е поканена за съвместна работа от Великия маестро, с когото в продължение на 17 години след това, обикаля световните концертни зали (включително тази в Япония и САЩ). По това време осъществява много аудио и видео записи.

Изпълненията й на Залцбургския фестивал заедно с Караян бележат много важен момент в кариерата на Синтова. През тези години - от 1973 до 1991 - тя е постоянен гост на Фестивала, където пее заедно в Берлинската и Веинската филхармонии. Под диригентството на Караян тя изпълнява Елза, Контеса Алмавива, Донна Анна, както и много концертни пиеси като „Последните четири песни“ на Щраус и Реквиемите на Верди, Моцарт и Брамс. Тези изпълнения са записани, а една част от тях и филмирани. Тя започва с щраусовите си интерпретации през 1982 с ролята на Адриана заедно с Волфганг Савалиш, докато стига до триумфа си в „Кавалера на Розата“ през 1984 с Караян. Това изпълнение е филмирано и издадено на видео касета, а по-късно на DVD. През 1985 и 1986 продължаваща с изпълненията си в ролята на Графиня Маделина от операта „Капричо“ под диригентството на Хорст Щайн. Изпълненията й са съживени и излъчени по телевизията през 1990. След като присъствал на една от репетициите за Капричо, Караян веднага решава да запише финалния монолог (за пръв път) заедно с „Четирите последни песни“. За записа, който печели множество награди той казва: „Анна ни остави една образцова интерпретация на тези две творби“.

Анна Томова-Синтова е известна с артстизма си изпълнявайки както германския, така и италианския си репертоар, в които постепенно раздълбочава характерните черти на отделните персонажи. През 1995 в Цюрих прави дебюта си като Норма в едноименната опера на Белини. Представлението има грандиозен успех. Тримфът й се повратя през 1998, когато за пръв път изпълнява Сантуца от „Селска чест“ в Берлинската опера и Саломе по време на откриването на сезона в Барселона. Там, през 1999, за пръв път в кариерата си изпълнява и Турандот.

На 23 септември 2001 Синтова отбелязва 35 години на сцената с изпълнение (премиерно за нея) на Аида в Софийската опера. През 2002 прави турне из Европа. Също така прави серия от оперни и концертни изпълнения на „Бал с маски“ и „Дон Карлос“ от Верди. В края на същата година печели овациите на публиката в Токио с ролята си на Елизабета. През февруари 2003 Синтова се завръща в Токио за нов гала концерт, билетите за който биват напълно разпродадени.

През 2006 Синтова се включва в честването на 250 години от раждането на Моцарт като участва в две изпълнения на негови творби в България - на 25 февруари участва в концертно изпълнение на „Сватбата на Фигаро“ под диригентството на Найден Тодоров, а на 22 май - в „Реквием“ под палката на световно известния диригент Генадий Рождественски..

## [редактиране] Значими роли

- Винченцо Белини: Норма (Норма)
- Умберто Джордано: Мадалена (Андреа Кенери)
- Волфганг Амадеус Моцарт: Донна Анна (Дон Джовани); Графинята (Сватбата на Фигаро)
- Джакомо Пучини: Тоска (Тоска); Турандот (Турандот)
- Рихард Щраус: Маршален (Кавалерът на Розата); Ариадна (Ариадна и Наксос); Арабела (Арабела)
- Пьотр Чайковски: Татяна (Евгени Онегин)
- Джузепе Верди: Аида (Аида); Десдемона (Отело); Елизабет (Дон Карлос); Виолета (Травиата)

## [редактиране] Външни препратки

- Официален сайт на Анна Томова-Синтова
- „Анна Томова-Синтова“. Вестник Капитал (2006-05-19). Взето на 2006-05-23 (достъпно само за абонати на вестник Капитал)

Взето от „http://bg.wikipedia.org../../../%D0%B0/%D0%BD/%D0%BD/%D0%90%D0%BD%D0%BD%D0%B0_%D0%A2%D0%BE%D0%BC%D0%BE%D0%B2%D0%B0-%D0%A1%D0%B8%D0%BD%D1%82%D0%BE%D0%B2%D0%B0_aa55.html“.

Категория: Български оперни певци

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français